Príloha č. 5

Návrh

**Zmluva O Dielo**

uzatvorená v zmysle § 269 a nasl. zákona č. 513/1991 Zb. Obchodného zákonníka v znení neskorších predpisov (ďalej len,,Obchodný zákonník“) a zákona 343/2015 Z.z. o verejnom obstarávaní a o zmene a doplnení niektorých zákonov (ďalej len ZVO)

(ďalej v texte len „Zmluva“)

**Článok I.**

**Zmluvné strany**

1. Názov organizácie: Obec Kružlová

Sídlo organizácie: Kružlová 8, 090 02 Kružlová

Štatutárny orgán: PhDr. Adrián Gužo – starosta obce

IČO: 00330655

DIČ: 2020808735

Tel.: +421 908 665 593

E-mail: obeckruzlova@zoznam.sk

(ďalej len “Objednávateľ ”)

|  |
| --- |
|  |

a

1. Názov:

Sídlo:

Štatutárny orgán:

Zapísaná v:

IČO:

DIČ:

IČ DPH:

Bankové spojenie:

Číslo účtu:

Zástupca splnomocnený na rokovanie vo veciach:

a) zmluvných:

b) technických:

Číslo telefónu:

Číslo faxu:

Email:

(ďalej len “Dodávateľ”)

**Článok II.**

**PREAMBULA**

2.1 Táto zmluva sa uzatvára ako výsledok verejného obstarávania v zmysle § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“). Objednávateľ na obstaranie predmetu tejto zmluvy použil postup verejného obstarávania – zákazka s nízkou hodnotou.

2.2 Objednávateľ a zhotoviteľ sa dohodli na tom, že zhotoviteľ zrealizuje pre objednávateľa stavebné práce na predmet zákazky: „**Vybudovanie altánku**“ v rámci mikroprojektu „Údolie smrti – zem vojnových hrdinov““, číslo mikroprojektu: INT/EK/PO/1/II/A/0121, financovaného z prostriedkov Európskeho fondu regionálneho rozvoja Program Interreg V-A Poľsko-Slovensko 2014-2020. **Objednávateľ a zhotoviteľ sa dohodli, že zhotoviteľ vykoná stavebné práce pre objednávateľa za podmienok upravených touto zmluvou a to na ten Logický celok, na ktorý Zhotoviteľ predložil cenovú ponuku.**

2.3 Zhotoviteľ je povinný počas plnenia tejto zmluvy oboznámiť sa s aktuálne platnou zmluvou o poskytnutí finančného príspevku pre individuálny mikroprojektu (č. zmluvy: 238/2018/DINTERREG) uzatvorenou medzi objednávateľom a poskytovateľom finančného príspevku.

**Článok III.**

**Predmet zmluvy**

* 1. Zmluvné strany sa na základe vzájomnej dohody rozhodli uzatvoriť túto zmluvu, predmetom ktorej je vybudovanie altánku:

Logický celok č. 1 – „Vybudovanie altánku Kružlová“\*

Logický celok č. 2 – „Vybudovanie altánku Havranec“\*

(\*logický celok na ktorý sa neviaže táto zmluva vymažte alebo prečiarknite a zároveň vymažte tento pomocný text)!)

* 1. Predmet Zmluvy „Vybudovanie altánku“ musí byť realizovaný výlučne v súlade s Projektovou dokumentáciou a v súlade s oceneným Výkazom-výmer na každý logický celok, ktorý tvorí prílohu tejto Zmluvy. Zhotoviteľ má nárok na zaplatenie výlučne skutočne zrealizovaných prác, ktoré sú v súlade s Projektovou dokumentáciou a oceneným Výkazom-výmer.
  2. Dodávateľ je povinný zhotoviť fotografickú dokumentáciu priebehu prác a súpisy vykonaných prác.
  3. Dodávateľ sa zaväzuje realizovať pre Objednávateľa predmet Zmluvy podľa podmienok dohodnutých v tejto Zmluve, a to v množstve a cenách uvedených v  tejto Zmluve
  4. Dodávateľ potvrdzuje, že sa v plnom rozsahu oboznámil s rozsahom a povahou predmetu Zmluvy, že sú mu známe technické a kvalitatívne podmienky  jeho realizácie a že disponuje s takými kapacitami a odbornými znalosťami, ktoré sú k realizácii Projektu potrebné.
  5. Uzavretím tejto Zmluvy Zmluvné strany prejavujú svoju vôľu vzájomne spolupracovať pri realizácii predmetu Zmluvy v súlade s nižšie uvedenými podmienkami pričom sa zaväzujú poskytnúť si vzájomnú súčinnosť nevyhnutnú pre riadne plnenie tejto Zmluvy.

**Článok IV.**

**Cena a platobné podmienky**

4.1 Zmluvné strany sa dohodli v zmysle §3 zákona č. 18/1996 Z.z. o cenách v znení neskorších predpisov na cene za

**Logický celok č. 1 – “Vybudovanie altánku Kružlová” \***

Cena bez DPH ................................- eur

DPH 20% ................................- eur

Cena s DPH ................................- eur

Slovom ...............................................................................................

**Logický celok č. 2 – „Vybudovanie altánku Havranec“ \***

Cena bez DPH ................................- eur

DPH 20% ................................- eur

Cena s DPH ................................- eur

Slovom ...............................................................................................

Ceny budú vyčíslené v Eurách a zaokrúhlené na 2 desatinné miesta.

(\*logický celok na ktorý sa neviaže táto zmluva vymažte alebo prečiarknite a zároveň vymažte tento pomocný text)

4.2 Objednávateľ sa zaväzuje po dobu platnosti tejto Zmluvy včas zaplatiť cenu za realizované práce, ktorá je uvedená v čl. IV. Bod 4.1 tejto  Zmluvy.

* 1. Dodávateľ nie je oprávnený bez predchádzajúceho písomného súhlasu Objednávateľa meniť obsah a rozsah stavebných prác, než ako sú uvedené v  tejto Zmluvy.

4.4 Platby budú vykonávané bezhotovostným prevodom na účet Dodávateľa uvedeného v záhlaví tejto Zmluvy a za zaplatenie sa považuje odpísanie fakturovanej čiastky z účtu Objednávateľa v prospech účtu Dodávateľa.

4.5. **Právo fakturovať zmluvnú cenu vzniká Dodávateľovi po ukončení stavebných prác najskôr deň nasledujúci po dni podpisu preberacieho protokolu oboma zmluvnými stranami.**

4.6. Zmluvné strany sa dohodli, že Dodávateľ bude **fakturovať cenu za každý logický celok zvlášť** na základe súpisu vykonaných prác. Prílohou faktúry budú podrobné súpisy vykonaných prác za každý logický celok za fakturované obdobie dokumentujúce plnenie Dodávateľa. Dodávateľ zašle Objednávateľovi štyri (4) originály príslušnej faktúry a zaväzuje sa na požiadanie Objednávateľa vystaviť v odôvodnených prípadoch ďalšie originály dotknutej faktúry.

4.7 Faktúra je splatná do 30 dní od ich doručenia Objednávateľovi. Lehota splatnosti začína plynúť dňom nasledujúcim po dni, v ktorej boli faktúry preukázateľne doručené Objednávateľovi. Cena bude uhradená na účet Dodávateľa uvedeného v záhlaví tejto Zmluvy.

4.8 Faktúra musí obsahovať náležitosti podľa § 71 ods. 2 zákona č. 222/2004 Z. z. o DPH v platnom znení. Ďalej sa zmluvné strany dohodli, že predložená faktúra bude obsahovať aj údaje, ktoré nie sú uvedené v zákone o DPH, a to:

* 1. názov mikroprojektu a číslo mikroprojektu
  2. názov predmetu zákazky – t.j. „Vybudovanie altánku”
  3. označenie logického celku - t.j. Logický celok č.1 – „Vybudovanie altánku Kružlová” alebo Logický celok č. 2 – „Vybudovanie altánku Havranec”
  4. miesto dodania logického celku
  5. termín splatnosti faktúry,
  6. forma úhrady,
  7. označenie peňažného ústavu a číslo účtu, na ktorý sa má platba vykonať,
  8. meno, podpis, odtlačok pečiatky vystavovateľa faktúry,
  9. prílohou faktúry bude súpis vykonaných prác za každý logický celok zvlášť - za fakturované obdobie s vyznačením jednotkovej ceny za fakturovanú položku (s DPH a bez DPH), počet jednotiek, celková cena (s DPH a bez DPH)

V prípade, že faktúra (daňový doklad) bude obsahovať nesprávne alebo neúplné údaje, objednávateľ je  oprávnený vrátiť ju na opravu a prepracovanie. Dodávateľ je povinný faktúru (daňový doklad) podľa charakteru nedostatku opraviť, alebo vystaviť novú. Po dobu opravy t.j. prepracovania a doplnenia nesprávnej alebo neúplnej faktúry nie je Objednávateľ v omeškaní s jej úhradou. Lehota splatnosti opravenej resp. doplnenej faktúry začne plynúť odo dňa jej doručenia Objednávateľovi podľa ods. 4.7 tohto článku Zmluvy.

**Článok V.**

**ČAS PLNENIA**

5.1 Dodávateľ sa zaväzuje poskytnúť plnenie predmetu Zmluvy za podmienok dojednaných v tejto **Zmluve v termíne 2 (dva) mesiace od prevzatia staveniska**. Tento termín je možné predĺžiť len na základe vzájomnej dohody zmluvných strán alebo z dôvodu prípadných zlých poveternostných podmienok, kedy sa termín predlžuje o dobu, počas ktorej Dodávateľ nemohol začať alebo pokračovať v plnení predmetu Zmluvy. Za zlé poveternostné podmienky sa považujú dni, počas ktorých prší alebo sneží, alebo ak denná teplota klesne pod bod mrazu.

5.2 V prípade, že Dodávateľ mešká s poskytnutím plnení podľa tejto Zmluvy z dôvodov nie na strane Objednávateľa, resp. nie z dôvodov vyššej moci, má Objednávateľ právo žiadať náhradu škody, pričom Zmluva zostáva v platnosti. Objednávateľ určí Dodávateľovi primeraný dodatočný čas plnenia Zmluvy a vyhlási, že po prípadnom bezvýslednom uplynutí tejto lehoty uplatní sankcie a odstúpi od Zmluvy.

5.3 Dodávateľ je povinný na žiadosť objednávateľa informovať ho o stave vykonaných prác.

**Článok VI.**

**MIESTO PLNENIA PREDMETU ZMLUVY**

6.1 Miesto realizácie predmetu plnenia Zmluvy:

**Logický celok č. 1 - „Vybudovanie altánku Kružlová“**

Východné Slovensko, Prešovský kraj, okres Svidník, katastrálne územie Obce Kružlová, parcela č. C976

**Logický celok č. 2 – „Vybudovanie altánku Havranec“**

Východné slovensko, Prešovský kraj, okres Svidník, katastrálne územie obce Havranec, parcela č. C4

(\*logický celok na ktorý sa neviaže táto zmluva vymažte alebo prečiarknite a zároveň vymažte tento pomocný text)

**Článok VII.**

**PRÁVA A POVINNOSTI ZMLUVNÝCH STRÁN, ZMLUVNÉ POKUTY**

* 1. Práva a povinnosti Objednávateľa

1. Objednávateľ je oprávnený kontrolovať plnenie predmetu Zmluvy v každom stupni jeho plnenia. Ak pri kontrole zistí, že Dodávateľ porušuje svoje povinnosti, má právo žiadať, aby Dodávateľ odstránil vzniknuté nedostatky realizáciou predmetu Zmluvy a ďalej ho realizoval riadne. V prípade, že Dodávateľ v primeranej, písomne Zmluvnými stranami odsúhlasenej dobe, nesplní svoju povinnosť, má Objednávateľ právo odstúpiť od Zmluvy.
2. Každá zmluvná strana je povinná bezodkladne informovať druhu zmluvnú stranu o okolnostiach, resp. prekážkach, ktoré jej môžu brániť riadne plniť predmet Zmluvy.
3. Každá zmluvná strana je tiež povinná informovať druhú zmluvnú stranu s dostatočným predstihom o technických a iných problémoch, ktoré bránia realizovať predmet Zmluvy v plánovanom termíne.
4. Objednávateľ je povinný uhradiť cenu dohodnutú v čl.IV., bod 4.1.

7.2 Práva a povinnosti Dodávateľa

1. Ak Dodávateľ nesplní termíny podľa bodu 5.1 tejto zmluvy, je povinný zaplatiť Objednávateľovi zmluvnú pokutu vo výške 0,05 % z hodnoty diela za každý deň omeškania.
2. Dodávateľ je povinný na vlastné náklady zabezpečiť činnosť potrebnú na zabezpečenie predmetu Zmluvy.
3. Dodávateľ poskytne plnenie predmetu Zmluvy na svoje náklady a nebezpečenstvo, pričom sa zaväzuje rešpektovať technické, špecifické a právne predpisy.
4. Dodávateľ v plnom rozsahu zodpovedá za bezpečnosť a ochranu zdravia pri práci všetkých osôb, ktoré sú oprávnené zdržiavať sa v mieste plnenia a vybaví ich ochrannými pracovnými pomôckami.

7.3 Ak Objednávateľ neuhradí Dodávateľovi faktúry v lehote splatnosti, uvedenej v bode 4.7 tejto zmluvy, je povinný zaplatiť Dodávateľovi zmluvnú pokutu vo výške 0,05 % z hodnoty diela za každý deň omeškania.

7.4 Zmluvné strany nie sú v omeškaní v prípadoch vyššej moci, ak tieto skutočnosti bezodkladne písomne oznámia druhej strane, alebo sú okolnosti vyššej moci všeobecne známe.

**Článok VIII.**

**Zodpovednosť za vady, záruka za kvalitu**

8.1 Záručná doba na dielo sa po vzájomnej dohode stanovuje **na 60 mesiacov**. Začína plynúť zápisničním odovzdaním a prevzatím diela objednávateľom bez vád a nedorobkov.

8.2 Dodávateľ zodpovedá za to, že plnenia predmetu Zmluvy budú poskytnuté v súlade s ustanovením článku III tejto Zmluvy.

8.3 Plnenie má nedostatky ak:

* + 1. nie je poskytované podľa požiadaviek uvedených v prílohe tejto Zmluvy
    2. vykazuje nedostatky, t.j. nie je plnené v celom dohodnutom rozsahu.

8.4 Pre nároky zo zodpovednosti za nedostatky platia primerane ustanovenia Obchodného zákonníka.

8.5 Objednávateľ je povinný prípadnú reklamáciu predmetu Zmluvy písomne uplatniť bezodkladne po jej zistení, maximálne do troch pracovných dní. V prípade závažnej reklamácie ktorej riešenie si vyžaduje viac času, zmluvné strany spíšu do troch pracovných dní zápis, ktorý určí podmienky riešenia reklamácie a ktorý obe strany na znak súhlasu podpíšu. Za písomne uplatnenú reklamáciu sa považuje aj reklamácia, ktorú Objednávateľ zašle Dodávateľovi e-mailom a zároveň doplní do 2 pracovných dní doporučenou listovou zásielkou, pričom za deň nahlásenia problému – reklamácie e-mailom pre počítanie a dodržanie lehôt sa považuje deň odoslania e-mailu Objednávateľom Dodávateľovi.

**Článok IX.**

**Zodpovednosť za škodu**

9**.**1 Dodávateľ zodpovedá za všetky škody, ktoré vzniknú Objednávateľovi v dôsledku porušenia jeho povinností, vyplývajúcich z tejto Zmluvy, neobmedzene do výšky vzniknutej škody.

9.2 V prípade vzniku škody porušením povinností vyplývajúcich z tejto Zmluvy ktorejkoľvek Zmluvnej strane, má druhá strana nárok na úhradu vzniknutej škody.

**Článok X.**

**Ďalšie zmluvné dojednania**

10.1 Všetky oficiálne oznámenia medzi Zmluvnými stranami na základe tejto Zmluvy, budú uvedené v liste, podpísanom oprávneným zástupcom Zmluvnej strany, ktorá oznámenie odosiela e-mailom, ktorý bude bezprostredne potvrdený zaslaním listu. Všetky oznámenia budú zasielané doporučeným listom s doručenkou, resp. doručené iným preukazateľným spôsobom, na adresy uvedené v záhlaví tejto Zmluvy.

* 1. Všetky spory, ktoré vzniknú z tejto Zmluvy, vrátane sporov o jej platnosť, výklad alebo ukončenie sa Zmluvné strany zaväzujú prednostne riešiť vzájomnými zmierovacími rokovaniami a dohodami. V prípade, že sa vzájomné spory Zmluvných strán vzniknuté v súvislosti s plnením záväzkov podľa Zmluvy alebo v súvislosti s ňou nevyriešia, Zmluvné strany sa dohodli a súhlasia, že všetky spory vzniknuté zo Zmluvy, vrátane sporov o jej platnosť, výklad alebo ukončenie, budú riešené na miestne a vecne príslušnom súde Slovenskej republiky podľa právneho poriadku Slovenskej republiky.

10.3 Za okolnosti vylučujúce zodpovednosť Zmluvných strán podľa tejto Zmluvy sa považuje prekážka, ktorá nastala nezávisle od vôle Zmluvnej strany a bráni jej v splnení jej povinnosti, ak nemožno rozumne predpokladať, že by Zmluvná strana túto prekážku alebo jej následky odvrátila alebo prekonala, a ďalej že by v čase vzniku záväzku túto prekážku predvídala. Účinky vylučujúce zodpovednosť sú obmedzené iba na dobu dokiaľ trvá prekážka, s ktorou sú tieto účinky spojené. Zodpovednosť Zmluvnej strany nevylučuje prekážka, ktorá nastala až v čase, keď bola Zmluvná strana v omeškaní s plnením svojej povinnosti, alebo vznikla z jej hospodárskych pomerov.

10.4 Zmeny a doplnenia tejto zmluvy je možné realizovať v súlade s §18 ZVO. Akékoľvek zmeny alebo doplnenia tejto Zmluvy možno uskutočniť len písomne vo forme dodatku(ov) k Zmluve, podpísanými oprávnenými zástupcami Zmluvných strán, inak je zmena či doplnenie Zmluvy neplatné.

* 1. Dodávateľ je povinný strpieť výkon kontroly, auditu, overovania súvisiaceho s dodávanými tovarmi, službami a prácami kedykoľvek počas platnosti a účinnosti Zmluvy o poskytnutí finančného príspevku pre individuálny mikroprojekt a to oprávnenými osobami a poskytnúť im všetku potrebnú súčinnosť

10.6 Táto zmluva podlieha podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov povinnému zverejneniu. Dodávateľ berie na vedomie povinnosť Objednávateľa na zverejnenie tejto zmluvy ako aj jednotlivých faktúr vyplývajúcich z tejto zmluvy a svojim podpisom dáva súhlas na zverejnenie tejto zmluvy vrátane prílohy v plnom rozsahu.

10.7 Zmluva s Dodávateľom nadobúda platnosť dňom podpísania oboma zmluvnými stranami a účinnosť po dni nasledujúcim po dni jej zverejnenia.

10.8 Právny základ spracúvania osobných údajov: Pri spracúvaní osobných údajov Objednávateľ aj Dodávateľ postupuje v súlade s platným a aktuálnym zákonom č. 18/2018 Z.z. o ochrane osobných údajov a o zmene a doplnení niektorých predpisov a Nariadením Európskeho parlamentu a Rady (EÚ) 2016/679.

**Článok XI.**

**Trvanie zmluvy a UKONČENIE ZMLUVNÉHO VZŤAHU**

* 1. Riadne ukončenie zmluvného vzťahu zo Zmluvy nastane splnením záväzkov Zmluvných strán.

11.2 Mimoriadne ukončenie zmluvného vzťahu vyplývajúceho zo Zmluvy nastáva dohodou Zmluvných strán v písomnej forme alebo odstúpením od Zmluvy. V prípade akéhokoľvek spôsobu skončenia zmluvného vzťahu medzi Objednávateľom a Dodávateľom, Objednávateľ vysporiada pohľadávky Dodávateľa podľa bodu 11.8 tohto článku Zmluvy.

11.3 Od Zmluvy môže ktorákoľvek zo Zmluvných strán odstúpiť v prípadoch podstatného porušenia Zmluvy.

* 1. Na účely Zmluvy sa za podstatné porušenie Zmluvy sa považuje aj:

1. preukázané porušenie právnych predpisov SR a ES v rámci realizácie predmetu Zmluvy súvisiacich s činnosťou Zmluvných strán;
2. zastavenie realizácie predmetu Zmluvy z dôvodov na strane Dodávateľa, pričom toto zastavenie realizácie predmetu Zmluvy nie je z dôvodov na strane Objednávateľa;
3. vyhlásenie konkurzu alebo reštrukturalizácie na majetok Dodávateľa alebo Objednávateľa, resp. zastavenie konkurzného konania pre nedostatok majetku, alebo vstup Dodávateľa do likvidácie;
4. neuhradenie faktúry zo strany Objednávateľa po splnení podmienok uvedených v tejto Zmluve;
5. opakované dodanie predmetu Zmluvy alebo jeho časti od Dodávateľa s vadami (vady v množstve, v akosti, vo vyhotovení, v dodaní iného tovaru ako určuje Zmluva, vady v dokladoch potrebných k užívaniu) a s právnymi vadami,
6. dodanie predmetu Zmluvy alebo jeho časti Dodávateľom v omeškaní v zmysle bodu 5.1 Zmluvy,
7. opakované porušenie záväzkov Zmluvných strán vyplývajúcich z tejto Zmluvy.

Objednávateľ je oprávnený odstúpiť od Zmluvy aj v prípade, ak nastali okolnosti podľa §19 ZVO.

11.5 V prípade podstatného porušenia Zmluvy je Zmluvná strana oprávnená od Zmluvy odstúpiť bez zbytočného odkladu po tom, ako sa o tomto porušení dozvedela. V prípade nepodstatného porušenia zmluvy je Zmluvná strana oprávnená odstúpiť, ak strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá. Aj v prípade podstatného porušenia Zmluvy je Zmluvná strana oprávnená postupovať ako pri nepodstatnom porušení Zmluvy. V tomto prípade sa takéto porušenie Zmluvy bude považovať za nepodstatné porušenie Zmluvy.

11.6 Odstúpenie od Zmluvy je účinné dňom doručenia písomného oznámenia o odstúpení od Zmluvy druhej Zmluvnej strane.

11.7 Odstúpením od Zmluvy zanikajú všetky práva a povinnosti strán zo Zmluvy okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto Zmluvy a poskytovaní záruky a zodpovednosti za vady tých častí predmetu Zmluvy, ktoré boli do odstúpenia zrealizované.

* 1. Vysporiadanie pohľadávok z titulu odstúpenia od Zmluvy:

1. časť dodaného a zhotoveného predmetu Zmluvy a uhradená Objednávateľom zostáva vlastníctvom Objednávateľa,
2. Objednávateľ je ďalej povinný uhradiť Dodávateľovi cenu tých častí predmetu Zmluvy, ktoré boli dodané, zhotovené, resp. poskytnuté a prebraté objednávateľom do dňa nadobudnutia účinnosti odstúpenia od Zmluvy,
3. Dodávateľ vystaví vyúčtovaciu faktúru do 21 dní od nadobudnutia účinnosti odstúpenia od Zmluvy. Pre splatnosť faktúry sa primerane uplatnia ustanovenia Čl. IV. tejto Zmluvy.

**Článok XII.**

**Záverečné ustanovenia**

12.1 Na vzťahy medzi Zmluvnými stranami vyplývajúce z tejto Zmluvy, ale ňou výslovne neupravené sa primerane vzťahujú príslušné ustanovenia Obchodného zákonníka a súvisiacich všeobecne záväzných právnych predpisov SR a ES.

12.2 Neoddeliteľnú súčasť tejto Zmluvy tvorí príloha:

1. Logický celok č. 1 – Výkaz - výmer - Vybudovanie altánku Kružlová\*
2. Logický celok č. 2 – Výkaz – výmer – Vybudovanie altánku Havranec\*

(logický celok na ktorý sa neviaže táto zmluva vymažte alebo prečiarknite a zároveň vymažte tento pomocný text!)

12.3 Zmluva je vyhotovená v šiestich rovnopisoch, z toho štyri obdrží Objednávateľ a dva Dodávateľ.

* 1. V prípade, ak niektoré ustanovenie tejto Zmluvy je alebo sa stane neplatným alebo neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto Zmluve nahradiť neplatné alebo neúčinné ustanovenie ustanovením platným alebo účinným znením, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takého dodatku platí zodpovedajúca právna úprava všeobecne záväzných právnych predpisov Slovenskej republiky.

12.5 Zmluvné strany vyhlasujú, že si text tejto Zmluvy riadne a dôsledne prečítali, porozumeli jej obsahu a právnym účinkom z nej vyplývajúcich. Ich zmluvné prejavy sú dostatočne jasné, určité a zrozumiteľné. Podpisujúce osoby sú oprávnené k podpisu tejto Zmluvy a na znak slobodného a vážneho súhlasu ju podpísali.

Kružlová, dňa .................. V ............................, dňa ....................

.................................................... ..........................................................

Objednávateľ Dodávateľ